Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Arabi- ja muslimimaat yrittävät sivuuttaa Yhdysvallat YK:ssa: -
YK:n yleiskokous kokoontuu harvinaiseen hätäistuntoon puimaan -
USA:n päätöstä tunnustaa Jerusalem Israelin pääkaupungiksi.
EU:n ulkopoliittinen edustaja Mogherini: -
Libanonin itsenäisyys ja turvallisuus EU:n asialistan kärjessä.
YK:n Syyria-lähettiläs de Mistura -
hakee uusia keinoja Syyrian poliittisen prosessin elvyttämiseksi: -
Edellinen neuvottelukierros Genevessä "hukattu mahdollisuus".
YK:n yleiskokous kokoontuu torstaina hätäistuntoon -
arabi- ja muslimivaltioiden aloitteesta.
Tarkoituksena on keskustella presidentti Trumpin päätöksestä -
tunnustaa Jerusalem Israelin pääkaupungiksi.
USA esti maanantaina turvallisuusneuvostossa -
Egyptin laatiman päätöslauselman, -
jossa vaadittiin Trumpin Jerusalem-päätöksen kumoamista.
USA kuvasi tapausta loukkaukseksi suvereniteetilleen -
ja häpeäksi koko neuvostolle.
Sama lauselma esitellään kuitenkin huomenna yleiskokouksessa, -
jossa USA:lla ei ole veto-oikeutta. Muslimimaiden tavoite on saada -
USA:n päätös tuomituksi kansainvälisesti.
Jos Allah suo, tuomme saman päätös- lauselman YK:n yleiskokoukseen.
Uskon, että kansainvälinen yhteisö -
asettuu oikeudenmukaisuuden ja rauhan kannalle.
YK:n yleiskokouksen hätäistunnot ovat harvinaisia.
Niitä on järjestetty toistaiseksi vain 10 kertaa.
Palestiinalaisvirkamiehet sanoivat, että "USA ei pysty yleiskokouksessa -
estämään Jerusalem-päätöksen kansainvälistä tuomitsemista, -
koska USA:n ääni on siellä vain yksi muiden 193 jäsenmaan joukossa".
Asia on suututtanut Trumpin hallinnon. Se on varoittanut kovin sanoin -
panevansa merkille ne maat, jotka äänestävät lauselman puolesta.
Pariisiin: Ranskan presidentti Macron -
puhui lehdistötilaisuudessa Jordanian kuninkaan Abdullahin kanssa.
Hän vaati USA:ta esittämään -
Israelin―palestiinalaisten rauhan- prosessia koskevan suunnitelmansa -
ja korosti, että vain suorat neuvottelut voivat johtaa rauhaan.
Odotan Yhdysvaltojen esittelevän rauhanhankkeensa.
En usko, että hanke voi tapahtua erillään muusta rauhanprosessista.
Olen tavannut sekä Israelin pääministerin että Mahmud Abbasin.
Haluan pitää yllä vuoropuhelua molempien osapuolten kanssa.
Hehän rauhasta lopulta kuitenkin päättävät.
On mielestäni virhe kuvitella, että kansainvälinen yhteisö -
voisi käydä rauhanprosessia osapuolten itsensä asemesta.
Macron toisti tukevansa -
sekä kahden valtion ratkaisua että Jerusalemin jakamista.
Jerusalemista pitäisi tulla -
Israelin ja palestiinalaisvaltion yhteinen pääkaupunki, hän korosti.
Myös kuningas Abdullah patisti USA:ta esittelemään rauhansuunnitelmansa.
Hän sanoi, että toivo elää vielä, mutta varoitti samalla, -
että rauhaa ei synny ilman ratkaisua Jerusalem-kysymykseen.
Hän kehotti Israelia olemaan muuttamatta vallitsevia tosiasioita.
On vielä toivoa eteenpäin menosta.
Odotamme kuulevamme USA:n rauhanhankkeesta -
ja sen viitoittamasta tiestä.
Amerikkalaiskollegamme kertonevat lähikuukausina seuraavista askelista, -
joiden myötä prosessia toivon mukaan voidaan sitten jatkaa.
USA:n presidentti Trump -
keskusteli eilen puhelimessa Britan- nian pääministerin Mayn kanssa -
Israelin ja palestiinalaisten rauhanprosessin edistämisestä.
Mayn tiedottaja kertoi, -
että brittipääministeri oli kehottanut presidentti Trumpia -
esittämään rauhansuunnitelmansa mahdollisimman pian.
Sitten Libanoniin: -
EU:n ulkopoliittinen edustaja Mogherini -
tapasi Libanonin pääministerin al-Haririn Beirutissa.
Hän korosti tapaamisen jälkeen, -
että Libanonin itsenäisyys ja turvalli- suus ovat EU:n asialistan kärjessä.
EU on aina pitänyt ja pitää jatkossakin ensisijaisena tehtävänään -
Libanonin itsenäisyyden, talouden ja turvallisuuden vahvistamista.
Olimme valtavan ilahtuneita siitä, -
että palasitte Beirutiin -
jatkamaan työtänne kabinetin johdossa.
Mogherinin kommentteja edelsi viikkoja kestänyt kireä ajanjakso.
Sen laukaisi pääministeri al-Haririn -
4. marraskuuta Saudi-Arabiasta käsin antama yllättävä eroilmoitus.
Hän syytti Irania -
ja sen raskaasti aseistettua libanonilaisliittolaista Hizbollahia -
sekaantumisesta arabimaiden ja erityisesti Libanonin asioihin.
Palattuaan Beirutiin al-Hariri lykkäsi kuitenkin eroaan sillä ehdolla, -
että kaikkien libanonilaisryhmittymien on pysyttävä erossa -
alueellisista konflikteista. Viesti oli selvästi suunnattu Hizbollahille.
Hizbollah itse kuitenkin väittää, että se toimii Libanonin etujen puolesta -
tukiessaan presidentti Assadia Syyriassa. Se myös kiistää -
osallistuneensa Saudi-Arabian ja Iranin välisiin kiistoihin.
Vielä lehdistötilaisuuteen: -
Mogherinilta kysyttiin myös syyrialais- pakolaisten paluusta kotimaahansa.
Hän vastasi, että konflikti on saatava ratkaistua -
ennen kuin pakolaisten vapaaehtoinen paluu on mahdollista.
Tilanne Syyriassa on kireämpi kuin mitä jotkut haluaisivat EU:n tietävän, -
Mogherini lisäsi.
EU:n kanta on sama kuin koko kansainvälisen yhteisön ja YK:n.
Katsomme, että syyrialaiset voivat palata maahansa vasta sitten, -
kun paluu voi tapahtua turvallisesti, ihmisarvoisesti ja vapaaehtoisesti.
Odotamme tuota hetkeä, -
mutta nähdäkseni nyt ei ole vielä oikea aika.
Tilanne Syyriassa on kireämpi kuin mitä jotkut haluaisivat EU:n tietävän.
Ja tämä on valitettavaa. Alamme kuitenkin valmistella -
Brysselissä huhtikuussa 2018 järjestettävässä kokouksessa -
keinoja, jotka mahdollistaisivat syyrialaisten paluun myöhemmin.
Tämä tulee olemaan osa Syyrian konfliktin poliittista ratkaisua.
YK:n päämajaan New Yorkiin: -
YK:n Syyria-lähettiläs de Mistura ilmoitti aikovansa ehdottaa -
sellaisia vaali- ja perustuslaki- uudistuksiin tähtääviä keinoja, -
jotka osapuolet voisivat hyväksyä.
Mielestäni YK:n on nyt aika esittää selkeitä ehdotuksia -
uuteen perustuslakiin ja vaaleihin liittyen.
Samalla tulisi täsmentää, miten ne kytkeytyvät hallintotapaan, -
terrorismin torjuntaan ja luottamusta lisääviin toimiin.
Tarkoitus on -
panna YK:n päätöslauselma 2254 täytäntöön kokonaisuudessaan.
YK:n johtaman rauhanprosessin uudelleenkäynnistäminen -
näyttää kuitenkin epätodennäköiseltä. Edellinen neuvottelukierros paljasti -
merkittäviä eroja Syyrian hallituksen ja opposition välillä.
YK joutuikin myöntämään neuvottelujen epäonnistuneen.
YK luonnehti neuvotteluja "hukatuksi mahdollisuudeksi".
Diplomaatit kertoivat kuitenkin TV7:lle, että YK:n Syyria-lähettiläs -
jatkaa ponnisteluja osapuolten kanssa Syyrian konfliktin lopettamiseksi.
Sota on vaatinut satojatuhansia kuolonuhreja -
ja aiheuttanut pahimman pakolais- kriisin sitten toisen maailmansodan.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman